****

|  |  |
| --- | --- |
| **REPUBLIKA HRVATSKA SREDNJA ŠKOLA GRAČAC** Školska 8, 23440 Gračac KLASA: 372-08/23-01/1 URBROJ: 2198-1-70-23-1 Gračac, 6. listopada 2023.godine |  |

Na temelju Odluke o uvjetima, kriterijima i postupku za davanje u zakup i privremeno korištenje prostora i opreme u školskim ustanovama Zadarske županije od 17. veljače 2022. godine ( „ Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21) i odluke Školskog odbora od 4.listopada 2023. godine, Srednja škola Gračac objavljuje

**J A V N I N A T J E Č A J**

**za davanje u zakup sportske dvorane**

Srednja škola Gračac, Školska 8, 23 440 Gračac daje u zakup slijedeći prostor:

1. Sportska dvorana
2. Predmet natječaja je zakup sportske dvorane **za sportske klubove, udruge, pojedince i druge potencijalne zakupce,** na adresi Školska 8, 23 440 Gračac, površina dvorane 385,00 m2.
3. Dvorana se daje u zakup za sportske aktivnosti i druge programe koji se u njoj mogu izvoditi.
4. Školska dvorana se daje u zakup u sljedećim terminima i to radnim radnom (ponedjeljak – petak) u vremenu od **16:00 do 21:00** sat.
5. Minimalni iznos cijene za zakup jednog sata (60) minuta Dvorane iznosi 15,93 EUR-a/sat (120,00 kuna/sat).
6. Međusobna prava i obveze između Škole i zakupoprimca uredit će se Ugovorom.

**Ponude mogu dostaviti fizičke i pravne osobe.**

**Vlastoručno potpisana ponuda mora sadržavati:**

-naziv, punu adresu, OIB, ime i prezime, telefonski broj i e-mail osobe za kontakt

-kratak opis aktivnosti koje će se obavljati u unajmljenom prostoru

- željeni termin/e i trajanje termina (1 termin = 60 minuta)

**-**ponuđeni iznos zakupnine

**Uz ponudu dostaviti:**

- **Sportski klubovi/udruge** temeljni akt o osnivanju kojim dokazuju svoj status sportskog kluba, pravila i dokaz da se nalaze u sustavu natjecanja.

- **Pojedinci/grupe građana**, zainteresirani za zakup dvorane, dužni su imenovati odgovornu osobu koja će biti potpisnik ugovora i odgovarati za eventualno proizašle sporove i dostaviti kopiju osobne iskaznice imenovane osobe.

***Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o pravima hrvatskih branitelja iz Domovinskog rata i članova njihovih obitelji trebaju dostaviti pravovaljan dokaz o svom statusu i pozvati se na pravo prvenstva. Prednost ostvaruju pod uvjetom da ispunjavaju uvjete iz natječaja, te prihvate najveći ponuđeni iznos zakupnine.***

Ponude se dostavljaju **poštom ili osobno na adresu škole** u roku **osam (8)** dana od dana objave natječaja na službenim mrežnim stranicama škole, u zatvorenoj omotnici s naznakom „ Natječaj za zakup dvorane - NE OTVARAJ - PONUDA ZA NATJEČAJ “.

Adresa škole: SREDNJA ŠKOLA GRAČAC, Školska 8, 23 440 Gračac

**Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži i najviši iznos zakupnine.** U slučaju da na natječaj za isti termin pristigne više ponuda sa istim iznosom ponuđene zakupnine, nadmetanje se nastavlja između tih ponuditelja iskazivanjem većeg iznosa od ponuđene zakupnine u pisanom obliku.

Otvaranje ponuda izvršiti će Povjerenstvo za provedbu javnog natječaja u Srednjoj školi Gračac dana **18. listopada 2023. godine u 12.00 sati.**

O rezultatu natječaja ponuditelji će biti pismeno obaviješteni.

Ponude s nepotpunom dokumentacijom, ponude koje ne odgovaraju uvjetima natječaja te ponude ponuditelja koji imaju dugovanja prema Srednjoj školi Gračac neće se razmatrati, kao i ponude koje su stigle izvan roka.

Školski odbor zadržava pravo poništiti natječaj ili dio natječaja, odnosno ne prihvatiti niti jednu ponudu bez posebnog obrazloženja.

Za sve potrebne informacije o predmetu oglasa i za razgledavanje prostora zainteresirani se mogu javiti na telefon 023/773- 870.

 POVJERENSTVO ZA PROVEDBU

JAVNOG NATJEČAJA